बाल संस्कार शिविर का समापन भंगड़ा, गिद्दा और खेलकूद के विजेता सम्मानित
सेवाभारती के बाल संस्कार शिविर का रविवार को समापन हो गया। प्रधान रवि महाजन ने बताया कि इसमें अमृतसर, होशियारपुर, जालंधर, नकोदर, तरनतारन और बटाला से लगभग 250 बच्चों ने हिस्सा लिया। मौके पर सेवा भारती के प्रांत महामंत्री सोमनाथ अग्रवाल और प्रचारक विजय ने भांगड़ा, गिद्दा, खेलकूद और फन गेम्स में जीतने वाले बच्चों को इनाम बांटे। अग्रवाल ने बताया कि सेवा भारती के पंजाब भर में 480 केंद्र चल रहे हैं। जिनमें 212 बाल संस्कार केंद्र शामिल हैं। वहां गरीब और पिछड़े वर्गों के बच्चों को फ्री में ट्यूशन पढ़ाई जाती है। साथ ही कंप्यूटर सेंटर, सिलाई कढ़ाई और अन्य स्किल डिवेलपमेंट कोर्स सिखाए जा रहे हैं। शनिवार रात को बच्चों के लिए रात्रि भोज का आयोजन किया गया था। शहर के 50 परिवार बच्चों के लिए अपने-अपने घरों से खाना बनाकर लाए थे। परिवारों ने बच्चों के साथ बैठकर खाना भी खाया। मौके पर इकबाल सिंह, राम पाल गोस्वामी, मधु नागपाल, वीना, मनप्रीत कौर, अशोक कुमार, शालू और विजय रहेजा मौजूद रहे।
bho_Deva hin_Deva